An Latinisado na pormang Cleopatra gikan sa Suanoy na Griegong Kleopátra (Κλεοπάτρα), na an boot sabihon kamuraway kan saiyang amahale sa κλέος (kléos, kamurawayan) asin πατήρ (patḗr, ama). An panlalaking porma pigtatantyang naisurat bilang Kleópatros (Κλεόπατρος) o Pátroklos (Πάτροκλος). Cleopatra man an naging pangaran kan babaying tugang ni Alexander the Great, sagkod ni Cleopatra Alcyone, agom ni Meleager sa mitong Griyego. Susog sa kasal ni Ptolemy V Epiphanes asin Cleopatra I Syra (sarong prinsesang Seleucid), an pangaran nakalaog sa dinastiyang Ptolemaic. An titulong Theā́ Philopátōra (Θεᾱ́ Φιλοπάτωρα) inako man ni Cleopatra bilang pakahulugan na diyosang minumuot an saiyang ama. 